Olmaota shahrida aksilterror amaliyot doirasida politsiyachilar vokzalni o‘rab olishgan. Bu haqda TASS agentligi mahalliy nashrlarga asoslanib xabar tarqatdi. Shahar markazidagi Almalinsk tumanidagi IIV binosiga qurollangan shaxslar hujum uyushtirishi oqibatida 2 politsiyachi halok bo‘lgan. Shuningdek, 7 nafar jarohatlangan politsiyachi reanimatsiyaga yotqizilgan. Tinch aholi vakillari orasida jabrlanuvchilar yo‘q. Hujum qilganlarning biri o‘ldirilgan va yana biri qo‘lga olingan.